е приложимо, в съответствие с параграф 2 от настоящия член, координатите на звеното за контакт се предоставят на останалите държави членки и на обществеността на уебсайта, създаден в съответствие с член 4, параграф 1.
 4.В случай на уникален доживотен идентификационен документ, издаден преди датата на прилагане на настоящия регламент, издаващият орган или компетентният орган или, когато е приложимо, органът с делегирани правомощия, получил информация за смъртта или изгубването на еднокопитно животно в съответствие с член 27, въвежда или попълва, или, в случай на издаващ орган, изисква от компетентния орган да въведе или попълни в компютърната база данни записите с идентификационните данни, съдържащи се във върнатия идентификационен документ на еднокопитното животно.
 5.Когато процедурният правилник на компетентен орган или, когато е приложимо, на органа с делегирани правомощия го позволява, компетентният орган или, когато е приложимо, органът с делегирани правомощия гарантира, че уникалните доживотни идентификационни документи са надлежно направени невалидни, преди да бъдат върнати на собственика в памет на еднокопитното животно, за да се предотврати използването с цел измама на уникалния доживотен идентификационен документ или на съдържащата се в него информация.
 Раздел 3
 Срокове, задължения и процедури за предаване на информация от операторите или други физически или юридически лица и за регистрацията на отглеждани еднокопитни животни в компютърната база данни
 Член 29
 Задължения на операторите по отношение на управлението на идентификационните документи, за да се гарантира идентификацията на еднокопитното животно през целия живот
 1.Операторите на еднокопитни животни гарантират, че най-малко следните идентификационни данни в уникалния доживотен идентификационен документ непрекъснато се актуализират и коригират:
 а)статутът на еднокопитното животно по отношение на това дали то отговаря на условията за клане за консумация от човека;
 б)четлив код на транспондера или ушната марка или отличителните знаци, използвани като алтернативен метод;
 в)когато е приложимо, валидационен знак или лиценз, издаден в съответствие с член 92, параграф 2 от Делегиран регламент (ЕС) 2020/688;
 г)информацията относно собствеността на еднокопитното животно, когато това се изисква в съответствие с националното законодателство.
 2.Когато е необходимо да се актуализират идентификационните данни в раздели I—III от образеца на идентификационен документ за еднокопитни животни, установен в част 1 от приложение II, операторът на еднокопитното животно подава идентификационния документ на компетентния орган или, когато е приложимо, на органа с делегирани правомощия в държавата членка, в която еднокопитното животно пребивава обичайно:
 а)непосредствено след събитието, засегнало идентификационните данни, в случая, посочен в параграф 1, буква а);
 б)в срок от седем дни от събитието, засегнало идентификационните данни на еднокопитното животно, в случаите, посочени в букви б) или в), или, ако операторът е собственикът — в параграф 1, буква г).
 3.Операторът гарантира, че информацията в раздели IV—IX е актуална и точна в съответствие с правилата, установени от развъдното сдружение, организацията или сдружението, които са издали документа в съответствие с член 22, параграф 2 или параграф 3.
 4.Независимо от член 66, параграф 1 от Делегиран регламент (ЕС) 2019/2035, в случай на промяна на собствеността уникалният доживотен идентификационен документ се предава на новия собственик.
 Член 30
 Задължения по отношение на управлението на идентификационните документи, за да се гарантира идентификацията на еднокопитното животно през целия